Breitnau - Alemannische Wikipedia

# Breitnau

### Us der alemannische Wikipedia, der freie Dialäkt-Enzyklopedy

Wappe | Charte
--- | ---
Alemannisch
Hauptvariante: | Nideralemannisch
Regionalvariante: | Oberrhialemannisch
Lokalvariante: | Schwarzwald
Dialektverbreitig: | ?
Basisdate
Bundesland: | Bade-Württeberg
Regierigsbezirk: | Friburg
Landchreis: | Brisgau-Hochschwarzwald

Geographischi Lag:

Koordinate: 47° 56′ N, 08° 05′ O |

47° 56′ N, 08° 05′ O

Höchi: | 943 m ü. NN
Flächi: | 39,9 km²
Iwohner: | 1949 (31. Dez. 2004)
Bevölcherigsdichti: | 49 Iwohner je km²
Postleitzahl: | 79874
Vorwahl: | 07652
Nummereschild: | FR
Gmeischlüssel: | 08 3 15 016
Adress vu dr Gmeiverwaltig: | Dorfstraße 11 79874 Breitnau
Offizielli Website: | www.breitnau.de
E-Mail-Adress: | gemeinde@breitnau.de
Politik
Vogt: | Wolfgang Schlachter
Lag im Landchreis

| Dialäkt: Markgräflerisch (Ebringe)

Breitnau isch e Ort 30 km östlich vu Friburg im Brisgau im Südschwarzwald (Hochschwarzwald).

## [ändere] Geographi

S'Gebiit vu Breitnau isch sehr wittläufig mit viile, verstrait glägene, zum Deil grosse Burehöf, die meisten devu mit em fer dr Schwarzwald typische Chrüppelwalmdach. Dr eigentlich Ortschern isch vergliichwiis chlei, isch aber in dr ledste Johre im Zuenämme begriffe.

### [ändere] Geographischi Lag

Breitnau lit 10 km vum Titisee entfernt.

## [ändere] Gschichte

Breitnau wird erstmols 1275 als Breittnowe urchundlich erwähnt, es isch aber wohl älder, wil die erst Chilche um 1200 erbaut worre isch. Es isch domols im Bsitz vu dr Herre vu Falkestei gsi. 1408 hän die inzwische verarmte Falkesteiner ihr Besitz an die Herre Schnewlin vu Landeck verchauft.

### [ändere] Religione

E Chilche isch am Ort sit ca. 1200 noochwiisbar. Die hüttig Pfarrchilche stammt vu 1753.

### [ändere] Igmeindige

- 1935: Steig

## [ändere] Politik

Mit em südlich glägene Noochberort Hinderzarte bildet Breitnau e Verwaltigsgmeinschaft un deilt sich Grund- un Hauptschuel.

## [ändere] Wirtschaft und Infrastruktur

Breitnau läbbt yberwigend vu Forst- un Weidewirtschaft, in dr Nächi vu dr Bundesstross 500 spilt au Tourismus e Rolle. Im Summer eignet sich Breitnau fer Wanderige, wo, wil s'Glände in witte Beriiche e Art Hochebeni darstellt, cheini grosse Astrengige erfordere. Chlare Wetter vorusgsetzt, ergäbbe sich debi witti Sichte yber d'Rhiebeni zue die jensits glägene Vogese. Es git aber au steili Wäg abi in s'nooch Friburg füehrend Hölledal oder dur die wildromatisch Ravennaschlucht. Im Winter eignet sich Breitnau mit witte Loipe (Turnerspur) un Aschluss an d'Skilanglaufstrecki Schonach - Hinderzarte fer dr Skilanglauf (Schneesicherheit isch in dr ledste Johre allerdings nit immer gäbbe). Dri chleini Skilifte eigne sich eher fer dr lokal Abfahrtslauf.

Sit 1970 isch Breitnau als Churort aerchennt.

### [ändere] Verchehr

Dur Breitnau verlauft die, dr Schwarzwald vu Norde nooch Süde durlaufende, B 500 (Schwarzwaldhochstross).

Sit em 21. Mai 1887 verbindet d'Hölledalbahn mit ihrem Bahnhof in Hinderzarte Breitnau mit em yberregionale Schinenetz.

## [ändere] Kultur un Aluegenswürdigkeite

### [ändere] Bauwercher

Des im Hölledal gläge Hotel Sterne isch historisch bedütsam un bestot sit yber 250 Johre. Dert hän schu Johann Wolfgang von Goethe un Felix Mendelssohn Bartholdy ybernachtet. Ebefalls im Hölledal befindet sich die romanisch Chilche St. Oswald. Aluegenswert isch au s'Hölledalviadukt am undere End vu dr Ravennaschlucht un schliesslich dr näbe dr Dorfchilche gläge ald Pfarrhof, wo wittgehend originaltreu restauriert worre isch.

## [ändere] Netzgleicher

- Breitnau: Offizieller Internetuftritt
- Breitnau: Bilder un Infos
- Breitnau fer Ehreamtlichi, Urlauber un Gschäftigi

Des isch e Artikel oder e Absatz über e regionali Bsunderheit. Er dät no besser wirke, wänn er in dr Dialäktspiilart vu sälere Region gschriibe wär. Ich, dr erscht oder dr Hauptautor vu däm Artikel oder däm Absatz, dät mi freie, wänn eber esach in s lokal Alemannisch ibersetze dät. Schryb bitte i dr Zämmefassig dass du de Artikel i de lokale Dialäkt umänderesch.

Lueg dezue au Froge un Antworte zum Dialäkt.

Der Artikel basiert uf ´ra freie Ibersetzung vum Artikel „Breitnau“ us dr dytsche Wikipedia.

Vun "http://als.wikipedia.org../../../b/r/e/Breitnau.html"

Kategorie: Artikel auf Markgräflerisch | Ort (Landkreis Brisgau-Hochschwarzwald)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Polski
- Português